Diari Oficial de la Generalitat Valenciana


Sumari del DOGV 9588, del 04-05-2023 (2023/4765)

DECRET 6/2023, de 26 d'abril, del president de la Generalitat, de modificació del Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9588

Data del DOGV
:   04-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4765


Data del document
:   26-04-2023

Organisme emissor
:   Presidència de la Generalitat

Tipus de document
:   Decret

Descriptors 

:   * ajuda pública
    * turisme

DECRET 6/2023, de 26 d'abril, del president de la Generalitat, de modificació del Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana. [2023/4765]  
Preàmbul  
  
La Generalitat té atribuïda la competència exclusiva en matèria de turisme, en el seu àmbit territorial, en l'article 49.1.12a de l'Estatut d'Autonomia de la Comunitat Valenciana.  
En l'exercici d'aquesta competència, la Comunitat Valenciana s'ha dotat, mitjançant la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana (d'ara en avant, Llei 15/2018), del marc legal necessari per a l'ordenació i la promoció del turisme, promoció que, en el sentit més ampli, abasta també l'impuls a la competitivitat turística d'empreses, serveis, destinacions i productes turístics.  
Sobre la base d'això, l'apartat 1 de l'article 45 de la citada Llei 15/2018, referit a les ajudes i subvencions al sector turístic, i inclòs en el títol III, relatiu a l'impuls a la competitivitat turística, estableix que «les accions de foment de l'activitat turística podran instrumentar-se mitjançant línies d'ajuda i atorgar subvencions als agents del sector turístic de la Comunitat Valenciana com a mecanisme d'estímul per a la consecució dels fins de la política turística».  
D'altra banda, l'apartat 3 del dit article 45 estableix que, «a l'hora d'atorgar ajudes i subvencions als agents del sector turístic, es tindran en compte, d'acord amb el codi ètic del turisme, criteris socials, mediambientals i de dignificació laboral i social», i l'apartat 5 del mateix article incideix que «per a fomentar la qualitat de la gestió de la indústria turística i, per extensió, de la qualitat de les condicions dels treballadors i les treballadores, es promouran subvencions i ajudes a aquelles empreses turístiques i prestadors de serveis turístics que duguen a terme una política de prevenció en riscos laborals que millore la qualitat dels llocs de treball, d'acord amb la Llei 31/1995, de 8 de novembre, de prevenció de riscos laborals, actualitzada en data de 29 de desembre de 2014».  
L'aplicació, a partir de l'1 de juliol de 2022, de la nova disposició addicional tercera de la Llei 15/2018, relativa a criteris de qualitat laboral en les convocatòries de subvencions, introduïda per l'article 32 de la Llei 7/2021, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat, exigeix que, dins dels criteris de dignificació laboral a què es fa referència en el dit apartat 3 de l'article 45 de la Llei 15/2018, les bases reguladores i les respectives convocatòries de subvencions incloguen, a l'efecte de la ponderació i la puntuació de les sol·licituds, els següents criteris:  
  
«a) El compromís d'establir un salari/hora per a l'execució de l'activitat subvencionada per damunt del conveni col·lectiu sectorial i territorial.  
b) El compromís d'una formació contínua adequada o de plans de reciclatge per a les persones que executen l'activitat subvencionada.  
c) El compromís d'assignar a l'execució de l'activitat subvencionada personal amb contracte indefinit.  
d) El compromís de millorar les condicions de seguretat i salut laboral respecte de les establides legalment».  
A tot això, cal afegir el que s'estableix en la disposició transitòria segona, apartat 1, del Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, que preveu l'obligació d'adaptar les bases reguladores de subvencions a les previsions d'aquest decret, en el termini d'un any des de l'entrada en vigor d'aquest; entrada en vigor que, d'acord amb la disposició final del referit decret, modificada pel Decret llei 15/2022, d'11 de novembre, del Consell, es produirà al cap de 9 mesos de la publicació, en el Diari Oficial de la Generalitat Valenciana, del decret, publicació que va tindre lloc el 16 d'agost de 2022. Això no obstant, l'apartat 2 de la referida disposició transitòria segona supedita la convocatòria de subvencions a l'adaptació de les respectives bases reguladores, circumstància que reforça la necessitat de modificar el Decret 4/2017, de 31 de març, del president de la Generalitat, pel qual s'aproven les bases reguladores de les ajudes destinades al sector turístic de la Comunitat Valenciana (d'ara en avant, Decret 4/2017), quant a les clàusules de responsabilitat social a considerar a l'efecte de la ponderació i la puntuació de les sol·licituds que es presenten a la corresponent convocatòria anual d'ajudes.  
  
Cal fer referència, també, al desplegament de la Llei 18/2018, de 13 de juliol, de la Generalitat, per al foment de la responsabilitat social, a través del Decret 200/2022, de 25 de novembre, del Consell, pel qual es regula la responsabilitat social en les entitats valencianes, en atenció al qual s'ha inclòs com a criteri de valoració la inscripció en el registre creat a aquest efecte per la citada Llei.  
Així mateix, i per a reflectir de forma adequada la varietat d'agents que des de l'oferta i la demanda turística interactuen en pro de la millora de la competitivitat de l'activitat turística a la Comunitat Valenciana, mitjançant aquest decret s'amplia l'àmbit subjectiu d'aplicació del Decret 4/2017, i s'hi inclou, de manera expressa, tant a les comunitats de béns com a les societats civils, en exercir moltes d'elles com a titulars de l'explotació d'establiments i empreses turístiques, així com a les persones físiques, en la seua condició de usuaris de serveis turístics que es presten a la Comunitat Valenciana, donada la rellevància que la demanda turística té en el procés de millora contínua de la competitivitat de l'oferta de serveis i productes turístics i, amb això, en l'aportació del turisme a l'economia i l'ocupació regional.  
  
Com a conseqüència del que s'ha exposat anteriorment, i atesa la naturalesa de les persones beneficiàries de les subvencions objecte del Decret 4/2017, la modificació del qual es pretén, que són majoritàriament entitats titulars d'empreses i establiments turístics regulats en l'article 55 de la Llei 15/2018, les quals tenen l'obligació de relacionar-se amb l'Administració exclusivament per mitjans electrònics, conforme al que s'estableix en l'article 77 de la citada Llei i l'article 3 del Decret 1/2022, de 14 de gener, del Consell, de regulació del Registre de Turisme de la Comunitat Valenciana, es considera necessari modificar l'actual redacció de l'apartat 3, lletra n), de l'article 5 del Decret 4/2017, en el sentit d'establir, en les bases reguladores, l'obligatorietat de tramitació electrònica del procediment de concessió d'ajudes a tota persona beneficiària, amb independència de la seua naturalesa, que s'aculla a les ajudes regulades per aquest decret.  
Aquesta tramitació exclusivament electrònica s'estén així mateix a les noves persones beneficiàries (persones físiques, en la seua condició de usuaris de serveis turístics), en atenció als principis de la Llei 39/2015, d'1 d'octubre, del procediment administratiu comú de les administracions públiques, relatius a l'impuls decidit a la tramitació electrònica, que ja no pot ser una forma especial de gestió dels procediments, sinó que ha de constituir l'actuació habitual de les administracions públiques. D'altra banda, el desenvolupament de les tecnologies de la informació i l'experiència acumulada des de 2019, en la tramitació d'ajudes dirigides als diferents col·lectius d'oferta i demanda que constitueixen el sector turístic valencià, que les convocatòries ja han exigit la tramitació electrònica tant per a persones jurídiques com físiques, permeten considerar justificada la determinació d'una relació exclusiva per mitjans electrònics, en atenció als principis d'eficàcia, eficiència i transparència. Així mateix, en el cas de convocatòries amb un elevat nombre de persones sol·licitants, aquesta tramitació és l'única que permetria aconseguir els objectius de les ajudes a concedir. Cal, així mateix, prendre en consideració que cap persona física usuària turística quedaria exclosa de poder accedir a les ajudes que es convoquen, perquè existeixen, de conformitat amb els articles 5.7 i 12 de la Llei 39/2015, d'1 d'octubre, alternatives jurídiques que permetrien, a aquelles persones sense mitjans electrònics i coneixements d'informàtica, realitzar els tràmits que requerisca aquest tipus de tramitació, en cas de ser necessari.  
Finalment, cal adequar la composició de la Comissió d'Avaluació prevista en l'article 7 del Decret 4/2017 a l'estructura organitzativa actual de l'òrgan instructor de les ajudes que es regulen.  
  
El decret s'estructura en un article únic, una disposició addicional, una transitòria i dues finals.  
Aquesta norma s'articula sobre els principis de necessitat, eficàcia, eficiència, proporcionalitat, seguretat jurídica i transparència previstos en l'article 129 de la Llei 39/2015, d'1 d'octubre, del procediment administratiu comú de les administracions públiques.  
En virtut dels principis de necessitat i eficàcia, aquest decret es justifica per raons d'interés general, atés que amb això es pretén actualitzar el marc regulador de les ajudes dirigides a les parts implicades que constitueixen l'oferta i la demanda turística de la Comunitat Valenciana, des de la seguretat jurídica i la simplificació administrativa, mitjançant la incorporació de criteris de responsabilitat social, ambiental i ètica en l'adjudicació d'ajudes.  
Respecte al principi de proporcionalitat, aquest decret conté la regulació imprescindible per a atendre les modificacions necessàries en el Decret 4/2017, derivades de les modificacions normatives i reglamentàries recentment aprovades, sense que això comporte mesures restrictives de drets a les persones destinatàries de les ajudes i subvencions dirigides al sector turístic.  
Amb la finalitat de garantir el principi de seguretat jurídica, el contingut d'aquest decret és coherent amb la resta de l'ordenament jurídic autonòmic, nacional i de la Unió Europea, i pretén generar, en l'àmbit dels incentius dirigits a la millora de la competitivitat turística, un marc normatiu estable, predictible, integrat, clar i de certitud, que facilite el coneixement i la comprensió d'aquest i, en conseqüència, el compliment de les obligacions que assumeixen les persones sol·licitants d'ajudes públiques.  
En aplicació del principi de transparència, s'han definit clarament els objectius d'aquesta norma i la seua justificació en aquest preàmbul, i s'ha possibilitat la participació de les persones destinatàries en la seua elaboració. Finalment, en aplicació del principi d'eficiència, aquest decret no comporta cap mena de càrregues administratives innecessàries o accessòries.  
En definitiva, amb aquest decret es pretén incorporar al Decret 4/2017, les modificacions normatives i reglamentàries aprovades en l'àmbit de la responsabilitat social, aplicables a l'oferta i la demanda turística.  
La present iniciativa normativa s'ha posat en coneixement del Consell Valencià de Turisme, en compliment del que es preveu en l'article 9.3.c de la Llei 15/2018, i de la Comissió Delegada del Consell d'Inclusió i Drets Socials, en atenció al que es disposa en l'article 2.5 del Decret 48/2021, d'1 d'abril, del Consell, de regulació de la dita comissió.  
Per tot el que s'ha exposat, de conformitat amb el que s'estableix en els articles 160.2.b i 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'article 34 de la Llei 5/1983, de 30 de desembre, del Consell; en virtut de les competències atribuïdes a la Presidència de la Generalitat en l'article 2 del Decret 5/2019, de 16 de juny, del president de la Generalitat, pel qual es determinen el número i la denominació de les conselleries i les seues atribucions; havent-se emés els informes preceptius, així com l'informe del director general de Turisme de 16 de març de 2023, en el qual manifesta que s'ha esmenat l'observació essencial manifestada pel Consell Jurídic Consultiu de la Comunitat Valenciana, i, d'acord amb això, conforme amb el Consell Jurídic Consultiu de la Comunitat Valenciana,  
  
  
Decrete  
  
Article únic. Objecte  
1. És objecte del present decret la modificació del Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana  
2. D'acord amb això, s'aproven les modificacions següents del Decret 4/2017, de 31 de març, del president de la Generalitat, la redacció de les quals consta en l'annex d'aquest decret:  
a) Es modifica el títol.  
b) Es modifica l'índex.  
c) Es modifiquen els paràgrafs tercer, quart, sisé i seté del preàmbul.  
  
d) En el capítol I, relatiu a les disposicions generals:  
1r. S'afig un nou subapartat, amb la lletra d), a l'apartat 2 de l'article 1.  
  
2n. Es modifica la redacció de la lletra a) i s'afig un nou subapartat, amb la lletra e), en l'apartat 1 de l'article 2  
3r. Es modifica la redacció dels apartats 1, 2, 3 i 4, i s'afig un nou apartat, amb el número 5, en l'article 3.  
e) En el capítol II, referit al procediment per a la concessió d'ajudes:  
  
1r. Es modifica la redacció de la lletra n) de l'apartat 3 de l'article 5.  
2n. Es dota d'una nova redacció als apartats 1 i 2 de l'article 7.  
3r. Es dona una nova redacció a la lletra d) de l'apartat 1 de l'article 10.  
4t. S'afig un nou article amb el número 16.  
  
  
Disposició addicional  
  
Única. Repercussió pressupostària  
L'aplicació i el desplegament d'aquest decret no tindrà cap incidència en la dotació dels capítols de despesa assignada al departament competent en matèria de turisme, sense perjudici de les possibles convocatòries que puguen efectuar-se conformement a la consignació pressupostària que s'establisca en el corresponent exercici.  
  
  
Disposició transitòria  
  
Única. Procediments de subvenció iniciats amb anterioritat a l'entrada en vigor d'aquest decret.  
Als procediments iniciats amb anterioritat a l'entrada en vigor d'aquest decret se'ls aplicarà la normativa vigent en el moment de publicació de la corresponent convocatòria d'ajudes.  
  
  
Disposicions finals  
  
Primera. Habilitació  
Es faculta la persona titular de la Presidència de Turisme Comunitat Valenciana per a dictar els actes, les resolucions i les instruccions que siguen necessàries per al desplegament i l'execució d'aquest decret i de les corresponents convocatòries.  
  
Segona. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 26 d'abril de 2023  
  
El president de la Generalitat  
XIMO PUIG I FERRER  
  
  
  
ANNEX  
Modificació del Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana.  
  
a) El títol de la disposició queda redactat de la manera següent:  
«Decret 4/2017, de 31 de març, del president de la Generalitat, pel qual s'aproven les bases reguladores de les ajudes destinades al turisme de la Comunitat Valenciana.»  
b) En l'índex, s'afig l'article 16, amb el següent tenor literal.  
«Article 16. Dades de caràcter personal»  
c) Els paràgrafs tercer, quart, sisé i seté del preàmbul queden redactats de la manera següent:  
1r. El paràgraf tercer queda redactat de la manera següent:  
«Així doncs, d'acord amb aquests objectius de caràcter general i en el marc del Pla estratègic de subvencions de la Presidència de la Generalitat i els seus organismes públics, per al període 2021-2023, aprovat per la Resolució de 26 de febrer de 2021, de la Presidència de la Generalitat, o Pla que el substituïsca, document programàtic en el qual les presents ajudes tenen el seu encaix, es fa necessària l'actualització de la normativa reguladora de les ajudes i incentius en matèria de turisme, actualització aquesta d'altra banda necessària, després de l'entrada en vigor de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i convenient davant les modificacions que, en l'àmbit del procediment administratiu, suposa l'entrada en vigor de la Llei 39/2015, d'1 d'octubre, del procediment administratiu comú de les administracions públiques.»  
2n. El paràgraf quart queda redactat de la manera següent:  
«Les bases reguladores que s'aproven compleixen el que s'estableix en la normativa comunitària. Així, en el cas d'ajudes que siguen cofinançades pel Fons Europeu de Desenvolupament Regional, dins del Programa FEDER de la Comunitat Valenciana 2021-2027, serà aplicable el que es disposa en el Reglament (UE) núm. 2021/1060, del Parlament Europeu i del Consell, de 24 de juny de 2021, pel qual s'estableixen les disposicions comunes relatives al Fons Europeu de Desenvolupament Regional, al Fons Social Europeu Plus, al Fons de Cohesió, al Fons de Transició Justa i al Fons Europeu Marítim, de Pesca i d'Aqüicultura, així com les normes financeres per a aquests Fons i per al Fons d'Asil, Migració i Integració, el Fons de Seguretat Interior i l'Instrument de Suport Financer a la Gestió de Fronteres i la Política de Visats, i el Reglament (UE) núm. 2021/1058, del Parlament Europeu i del Consell, de 24 de juny de 2021, relatiu al Fons Europeu de Desenvolupament Regional i al Fons de Cohesió, o normativa que els substituïsquen, i altra normativa d'aplicació.»  
3r. El paràgraf sisé queda amb el següent tenor literal:  
«Les ajudes en les quals la beneficiària siga una empresa o entitat que exercisca una activitat econòmica se subjectaran als requisits establits en les disposicions del Reglament (UE) 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, no sent ajudes d'estat, en considerar que aquestes mesures no reuneixen tots els criteris de l'article 107 del Tractat de funcionament de la Unió Europea i, per consegüent, estaran exemptes de l'obligació de notificar establida en l'article 108, apartat 3, d'aquest tractat, si compleixen les condicions establides en el citat Reglament (UE) núm. 1407/2013. Aquest reglament és aplicable fins al 31 de desembre de 2023, segons el que es disposa en el Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013, pel que fa a la seua pròrroga, i el Reglament (UE) núm. 651/2014, pel que fa a la seua pròrroga i els ajustos pertinents.»  
4t. El paràgraf seté queda amb el tenor literal següent:  
«En tot cas, prèviament a l'aprovació de les convocatòries corresponents, es compliran les obligacions establides en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.»  
  
d) Les modificacions en els articles 1, 2 i 3 del capítol I, relatiu a les disposicions generals, són les següents:  
1r. La lletra d) que s'afig a l'apartat 2 de l'article 1 queda de la manera següent:  
«Article 1. Objecte i àmbits d'aplicació substantiu, territorial i temporal  
[...]  
2. Les convocatòries d'ajudes tindran com a objecte el suport a projectes d'inversió, investigació, promoció, competitivitat, sostenibilitat, millora de l'excel·lència, difusió de la imatge de les destinacions, promoció i comercialització de serveis i productes turístics, posada en valor de recursos i del conjunt de l'oferta turística de la Comunitat Valenciana, i les ajudes quedaran classificades en algun dels programes següents:  
[...]  
d) Programa 4: Incentius a la demanda turística en període d'estacionalitat, que comprendrà ajudes destinades a incrementar la competitivitat de l'oferta turística valenciana mitjançant:  
- La realització, per persones físiques en la seua condició d'usuàries de serveis turístics, de viatges per la Comunitat Valenciana fora de temporada estival.  
- El consum, per persones físiques en la seua condició d'usuàries de serveis turístics, dels serveis i els productes que s'ofereixen en les destinacions turístiques de la Comunitat Valenciana.»  
2n. Les lletres a) i e) de l'apartat 1 de l'article 2 queden redactades de la manera següent:  
«Article 2. Beneficiaris  
1. Cada convocatòria d'ajudes determinarà les persones o entitats beneficiàries d'aquestes, si bé aquestes hauran de ser sempre alguna o algunes de les següents:  
a) Empreses turístiques, siga quina siga la seua naturalesa jurídica, incloses les comunitats de béns i les societats civils, que estiguen inscrites en el Registre de Turisme de la Comunitat Valenciana en la data d'inici del termini de presentació de sol·licituds establit en la corresponent convocatòria, així com qualsevol altra relacionada de manera directa amb el turisme o que, de conformitat amb el que es disposa en la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, o una altra que la substituïsca, es poguera reconéixer. Així mateix, podran ser beneficiàries les empreses gestores d'habitatges turístics, sempre que aquests siguen propietat de l'empresa explotadora o, no sent-ho, si existeix entre la persona titular i l'empresa explotadora un acord sobre l'obligació de destinar el bé al trànsit turístic durant un període no inferior a cinc anys. Aquest requisit serà acreditat per l'òrgan instructor de les ajudes mitjançant una consulta sobre la seua inscripció en el dit Registre de Turisme o un altre que el substituïsca.  
[...]  
e) Persones físiques, en la seua condició d'usuàries de serveis turístics prestats a la Comunitat Valenciana, i a fi d'afavorir la competitivitat del sector turístic valencià en els termes establits en l'article 1, àmbit d'aplicació de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, i de fomentar la sostenibilitat social i ambiental i el desenvolupament local mitjançant la diversificació i la desestacionalització, tal com estableix l'article 4, objectius de la política turística, i l'article 36, impuls del turisme, apartat 4, lletra a) de la Llei 15/2018 citada.»  
  
3r. Els apartats 1, 2, 3, 4 i 5 de l'article 3 queden redactats de la següent manera:  
«Article 3. Criteris objectius d'avaluació i ponderació  
La valoració dels projectes presentats arribarà, com a màxim, als 50 punts i s'efectuarà d'acord amb els criteris que en cada convocatòria es determinen, atesa la naturalesa del projecte o actuació a subvencionar i el tipus de persona o entitat beneficiari segons s'enumeren a continuació:  
1. Persones beneficiàries establides en l'apartat a de l'article 2.1 d'aquest decret.  
a) Criteris generals: fins a un màxim del 40 % dels punts que es poden obtindre, atenent algun o alguns dels aspectes següents:  
- Pertinença de l'entitat sol·licitant al sistema de marques de producte establit per Turisme Comunitat Valenciana.  
- Certificació/distinció d'excel·lència de què dispose la persona o entitat sol·licitant.  
- Adhesió i implantació per la persona o entitat sol·licitant del Codi Ètic del Turisme Valencià o document que el substituïsca.  
- Material de difusió relatiu a l'actuació a subvencionar.  
- Nombre d'habitants del municipi on es realitza l'actuació.  
- Àmbit territorial de l'actuació a subvencionar.  
b) Criteris relacionats amb l'interés turístic de l'acció a subvencionar: fins a un màxim del 40 % dels punts que es poden obtindre, atenent algun o alguns dels aspectes següents:  
- Qualitat tècnica, viabilitat econòmica i aplicabilitat de l'actuació.  
- Caràcter innovador de l'actuació.  
- Contribució de l'actuació a la digitalització de serveis o productes turístics.  
- Grau de singularitat de l'actuació.  
- Impacte sobre el municipi o l'entorn en el qual es desenvolupa l'actuació.  
- Repercussió de l'actuació sobre segments específics de demanda turística (turisme accessible, familiar, sènior o altres).  
- Nombre d'impactes en comunicació i màrqueting que genera l'actuació.  
- Nombre de persones visitants o persones assistents que capta l'actuació a subvencionar.  
- Contribució del projecte o actuació a la desestacionalització de l'activitat turística.  
- Duració de l'actuació de promoció o comercialització per a la qual se sol·licita l'ajuda.  
- Implantació d'energies renovables en instal·lacions destinades a usos turístics.  
- Selecció de fonts 100 % renovables per al subministrament elèctric d'activitats turístiques.  
- Protecció del medi ambient en les activitats amb finalitats turístiques.  
- Compra de productes alimentaris de proximitat, de temporada i/o ecològics.  
- Utilització de fórmules de mobilitat col·lectiva i electrificades.  
- Gestió sostenible dels residus, incloent-hi mesures de reducció de la seua generació.  
- Reducció del consum i ús sostenible de l'aigua.  
- Instal·lació de carregadors elèctrics.  
c) Criteris de responsabilitat social: fins a un màxim del 20 % dels punts que es poden obtindre, atenent algun o alguns dels aspectes següents:  
1r. En matèria d'igualtat d'oportunitats entre dones i homes:  
- Compromís d'aplicar, per a les persones vinculades a l'activitat subvencionada, mesures concretes de corresponsabilitat i conciliació de la vida personal, laboral i familiar, que superen el que s'estableix legalment i convencionalment, especialment quan es tracte de persones treballadores amb discapacitat/diversitat funcional o que tinguen a la seua cura a persones amb discapacitat/diversitat funcional o en situació de dependència. La persona sol·licitant de l'ajuda haurà d'especificar detalladament les mesures de conciliació previstes.  
2n. En matèria de qualitat laboral:  
- Compromís d'establir un salari/hora per a l'execució de l'activitat subvencionada per damunt del conveni col·lectiu sectorial i territorial.  
  
- Compromís d'una formació contínua adequada o de plans de reciclatge per a les persones que executen l'activitat subvencionada.  
- Compromís d'assignar a l'execució de l'activitat subvencionada personal amb contracte indefinit.  
- Compromís de millorar les condicions de seguretat i salut laboral respecte de les establides legalment.  
3r. En matèria de compromís amb la responsabilitat social:  
- Estar inscrits en el Registre d'entitats valencianes socialment responsables del Decret 200/2022, de 25 de novembre, del Consell, pel qual es regula la responsabilitat social en les entitats valencianes.  
2. Persones beneficiàries establides en l'apartat b de l'article 2.1 del present decret.  
a) Criteris generals: fins a un màxim del 40 % dels punts que es poden obtindre, tenint en compte algun o alguns dels següents aspectes:  
- Pertinença de la persona o entitat sol·licitant al sistema de marques de producte establit per Turisme Comunitat Valenciana.  
- Certificació/distinció d'excel·lència de què dispose la persona o entitat sol·licitant.  
- Adhesió i implantació per la persona o entitat sol·licitant del Codi Ètic del Turisme Valencià o document que el substituïsca.  
- Material de difusió relatiu a l'actuació a subvencionar.  
- Nombre d'habitants del municipi on es realitza l'actuació.  
- Àmbit territorial de l'actuació a subvencionar.  
b) Criteris relacionats amb l'interés turístic de l'acció a subvencionar: fins a un màxim del 40 % dels punts que es poden obtindre, atenent algun o alguns dels aspectes següents:  
- Qualitat tècnica, viabilitat econòmica i aplicabilitat de l'actuació.  
- Caràcter innovador de l'actuació.  
- Contribució de l'actuació a la digitalització de serveis / productes turístics.  
- Grau de singularitat de l'actuació.  
- Impacte sobre el municipi o l'entorn en el qual es desenvolupa l'actuació.  
- Repercussió de l'actuació sobre segments específics de demanda turística (turisme accessible, familiar, sènior o altres).  
- Nombre d'impactes en comunicació i màrqueting que genera l'actuació.  
- Nombre de persones visitants o persones assistents que capta l'actuació a subvencionar  
- Contribució del projecte o actuació a la desestacionalització de l'activitat turística.  
- Duració de l'actuació de promoció o comercialització per a la qual se sol·licita l'ajuda.  
- Protecció del medi ambient en les activitats amb finalitats turístics.  
- Compra de productes alimentaris de proximitat, de temporada i/o ecològics.  
- Utilització de fórmules de mobilitat col·lectiva i electrificades.  
- Gestió sostenible dels residus, incloent-hi mesures de reducció de la seua generació.  
- Reducció del consum i ús sostenible de l'aigua.  
- Instal·lació de carregadors elèctrics.  
c) Criteris de responsabilitat social: fins a un màxim del 20 % dels punts que es poden obtindre, atenent algun o alguns dels aspectes següents:  
1r. En matèria d'igualtat d'oportunitats entre dones i homes:  
- Compromís d'aplicar per a les persones vinculades a l'activitat subvencionada mesures concretes de corresponsabilitat i conciliació de la vida personal, laboral i familiar, que superen el que s'estableix legalment i convencionalment, especialment quan es tracte de persones treballadores amb discapacitat/diversitat funcional o que tinguen a la seua cura a persones amb discapacitat/diversitat funcional o en situació de dependència. La persona sol·licitant de l'ajuda haurà d'especificar detalladament les mesures de conciliació previstes.  
2n. En matèria de qualitat laboral:  
- Compromís d'establir un salari/hora per a l'execució de l'activitat subvencionada per damunt del conveni col·lectiu sectorial i territorial.  
  
- Compromís d'una formació contínua adequada o de plans de reciclatge per a les persones que executen l'activitat subvencionada.  
- Compromís d'assignar a l'execució de l'activitat subvencionada personal amb contracte indefinit.  
- Compromís de millorar les condicions de seguretat i salut laboral respecte de les establides legalment.  
3r. En matèria de compromís amb la responsabilitat social:  
- Estar inscrites en el Registre d'entitats valencianes socialment responsables del Decret 200/2022, de 25 de novembre, del Consell, pel qual es regula la responsabilitat social en les entitats valencianes.  
3. Persones beneficiàries establides en l'apartat c de l'article 2.1 del present decret.  
a) Criteris generals: fins a un màxim del 40 % dels punts que es poden obtindre, atenent algun o alguns dels aspectes següents:  
- Existència de cooperació interdisciplinària i interdepartamental.  
- Àmbit territorial de l'actuació a subvencionar.  
- Recursos turístics existents en l'àmbit territorial on es realitze el projecte o actuació.  
- Nombre d'habitants del municipi on es realitze l'actuació.  
- Material de difusió relatiu a l'actuació a subvencionar.  
- Adhesió i implantació per l'entitat sol·licitant del Codi Ètic del Turisme Valencià o document que el substituïsca.  
b) Criteris relacionats amb l'interés turístic de l'acció a subvencionar: fins a un màxim del 40 % dels punts que es poden obtindre, atenent algun o alguns dels aspectes següents:  
- Qualitat tècnica, viabilitat econòmica i aplicabilitat de l'actuació.  
- Caràcter innovador de l'actuació.  
- Contribució de l'actuació a la digitalització de serveis o productes turístics.  
- Grau de singularitat l'actuació.  
- Impacte sobre el municipi o l'entorn en el qual es desenvolupa l'actuació.  
- Repercussió de l'actuació sobre segments específics de la demanda turística (turisme accessible, familiar, sènior o altres).  
- Contribució del projecte o actuació a la desestacionalització de l'activitat turística.  
- Grau de transferència de coneixement a aconseguir per l'actuació per a la qual se sol·licita l'ajuda.  
- Mètode d'avaluació del compliment dels objectius de l'actuació.  
  
- Càlcul de la petjada de carboni i plans de reducció d'emissions.  
- Càlcul de la petjada hídrica.  
c) Criteris de responsabilitat social: fins a un màxim del 20 % dels punts que es poden obtindre, atenent algun o alguns dels aspectes següents:  
1r. En matèria d'igualtat d'oportunitats entre dones i homes:  
- Compromís d'aplicar per a les persones vinculades a l'activitat subvencionada mesures concretes de corresponsabilitat i conciliació de la vida personal, laboral i familiar, que superen el que s'estableix legalment i convencionalment, especialment quan es tracte de persones treballadores amb discapacitat/diversitat funcional o que tinguen a la seua cura a persones amb discapacitat/diversitat funcional o en situació de dependència. La persona sol·licitant de l'ajuda haurà d'especificar detalladament les mesures de conciliació previstes.  
2n. En matèria de qualitat laboral:  
- Compromís d'establir un salari/hora per a l'execució de l'activitat subvencionada per damunt del conveni col·lectiu sectorial i territorial.  
  
- Compromís d'una formació contínua adequada o de plans de reciclatge per a les persones que executen l'activitat subvencionada.  
- Compromís d'assignar a l'execució de l'activitat subvencionada personal amb un contracte indefinit.  
- Compromís de millorar les condicions de seguretat i salut laboral respecte de les establides legalment.  
3r. En matèria de compromís amb la responsabilitat social:  
- Estar inscrites en el Registre d'entitats valencianes socialment responsables del Decret 200/2022, de 25 de novembre, del Consell, pel qual es regula la responsabilitat social en les entitats valencianes.  
4. Persones beneficiàries establides en l'apartat d de l'article 2.1 del present decret.  
a) Criteris generals: fins a un màxim del 40 % dels punts que es poden obtindre, atenent algun o alguns dels aspectes següents:  
- Pertinença de l'entitat sol·licitant al sistema de marques de producte establit per Turisme Comunitat Valenciana.  
- Grau de protecció i reconeixement del recurs turístic; certificació d'excel·lència de què dispose el recurs i/o declaració de festes d'interés turístic.  
- Adhesió i implantació per l'entitat sol·licitant del Codi Ètic del Turisme Valencià o document que el substituïsca.  
- Material de difusió relatiu a l'actuació a subvencionar.  
- Nombre d'habitants del municipi on es realitza l'actuació.  
- Àmbit territorial de l'actuació a subvencionar.  
b) Criteris relacionats amb l'interés turístic de l'acció a subvencionar: fins a un màxim del 40 % dels punts que es poden obtindre, atenent algun o alguns dels aspectes següents:  
- Qualitat tècnica, viabilitat econòmica i aplicabilitat de l'actuació.  
- Caràcter innovador de l'actuació.  
- Grau de singularitat l'actuació.  
- Caràcter integral de l'actuació a favor de l'accessibilitat universal al producte o servei turístic.  
- Contribució de l'actuació a la digitalització de serveis o productes turístics.  
- Impacte sobre el desenvolupament turístic sostenible del municipi o l'entorn en el qual es desenvolupa l'actuació.  
- Repercussió de l'actuació sobre segments específics de la demanda turística (turisme accessible, familiar, sènior o altres).  
- Nombre d'impactes en comunicació i màrqueting que genera l'actuació.  
- Nombre de persones visitants o persones assistents que capta l'actuació a subvencionar.  
- Contribució del projecte o actuació a la desestacionalització de l'activitat turística.  
- Duració de l'actuació de promoció o comercialització per a la qual se sol·licita l'ajuda.  
- Període de l'any que té lloc l'activitat a subvencionar.  
- Contribució de l'actuació a la prestació de serveis turístics bàsics.  
  
- Grau d'adequació de l'actuació als espais, els serveis i la imatge de les oficines de la Xarxa Tourist Info.  
- Grau de consolidació de la festa d'interés turístic sobre la qual incideix l'actuació per a la qual se sol·licita l'ajuda.  
- Grau de consolidació de l'esdeveniment sobre el qual incideix l'actuació per a la qual se sol·licita l'ajuda.  
- Implantació d'energies renovables en instal·lacions destinades a usos turístic.  
- Selecció de fonts 100 % renovables per al subministrament elèctric d'activitats turístiques.  
- Protecció del medi ambient en les activitats amb finalitats turístics.  
- Compra de productes alimentaris de proximitat, de temporada i/o ecològics.  
- Utilització de fórmules de mobilitat col·lectiva i electrificades.  
- Gestió sostenible dels residus, incloent-hi mesures de reducció de la seua generació.  
- Reducció del consum i ús sostenible de l'aigua.  
- Instal·lació de carregadors elèctrics.  
c) Criteris de responsabilitat social: fins a un màxim del 20 % dels punts que es poden obtindre, atenent algun o alguns dels aspectes següents:  
1r. En matèria d'igualtat d'oportunitats entre dones i homes:  
- Compromís d'aplicar per a les persones vinculades a l'activitat subvencionada mesures concretes de corresponsabilitat i conciliació de la vida personal, laboral i familiar, que superen el que s'estableix legalment i convencionalment, especialment quan es tracte de persones treballadores amb discapacitat/diversitat funcional o que tinguen a la seua cura a persones amb discapacitat/diversitat funcional o en situació de dependència. La persona sol·licitant de l'ajuda haurà d'especificar detalladament les mesures de conciliació previstes.  
2n. En matèria de qualitat laboral:  
- Compromís d'establir un salari/hora per a l'execució de l'activitat subvencionada per damunt del conveni col·lectiu sectorial i territorial.  
  
- Compromís d'una formació contínua adequada o de plans de reciclatge per a les persones que executen l'activitat subvencionada.  
- Compromís d'assignar a l'execució de l'activitat subvencionada personal amb un contracte indefinit.  
- Compromís de millorar les condicions de seguretat i salut laboral respecte de les establides legalment.  
- Acreditació de la inclusió de clàusules de responsabilitat social en els plecs de contractació aprovats dins de l'últim any natural.  
3r. En matèria de compromís amb la responsabilitat social:  
Estar inscrites en el Registre d'entitats valencianes socialment responsables del Decret 200/2022, de 25 de novembre, del Consell, pel qual es regula la responsabilitat social en les entitats valencianes.  
5. Persones beneficiàries establides en l'apartat e de l'article 2.1 del present decret.  
a) Criteris generals: fins a un màxim del 80 % dels punts que es poden obtindre, atenent algun o alguns dels aspectes següents:  
- Moment de presentació de la sol·licitud de subvenció.  
- Lloc de residència de la persona sol·licitant de l'ajuda.  
b) Criteris relacionats amb l'interés turístic de l'acció a subvencionar: fins a un màxim del 10 % dels punts que es poden obtindre, atenent algun o alguns dels aspectes següents:  
- Duració del viatge turístic.  
- Nombre i tipologia de serveis turístics utilitzats.  
c) Criteris de responsabilitat social: fins a un màxim del 10 % dels punts que es poden obtindre, atenent algun o alguns dels aspectes següents:  
- Compromís de la persona sol·licitant amb el Codi Ètic del Turisme Valencià o document que el substituïsca mitjançant l'acceptació per aquesta del Decàleg de la persona Turista Responsable.  
La convocatòria establirà la selecció de criteris a utilitzar, d'entre els anteriorment assenyalats, així com el seu particular valor percentual dins de la ponderació total del bloc al qual correspon.  
Quan l'aplicació dels anteriors criteris, per l'elevat nombre de persones sol·licitants, faça inviable aconseguir els objectius de les ajudes a concedir, la convocatòria podrà aplicar com a únic criteri objectiu d'avaluació i ponderació de sol·licituds el moment de presentació d'aquestes.»  
e) Les modificacions en els articles 5, 7 i 10 i la redacció del nou article 16, tot això en el capítol II, relatiu al procediment per a la concessió d'ajudes, són les següents:  
1r. La lletra n) de l'apartat 3 de l'article 5 queda redactada de la manera següent:  
«Article 5. Convocatòries: aprovació, publicació i contingut  
[...]  
3. Cada convocatòria d'ajudes haurà de contindre, entre altres possibles extrems, els següents:  
[...]  
n) Mitjà de notificació o publicació dels diferents tràmits a realitzar en el procediment, que serà d'obligada tramitació electrònica per a tota persona beneficiària, amb independència de la seua naturalesa, que s'aculla a les ajudes regulades per aquest decret.»  
2n. Els apartats 1 i 2 de l'article 7 queden redactats de la manera següent:  
«Article 7. Òrgan instructor. Comissió d'avaluació  
1. L'òrgan competent per a la instrucció del procediment d'ajudes emmarcades en aquest decret serà el Servei d'Ajudes de l'Àrea de Competitivitat Turística de l'entitat Turisme Comunitat Valenciana. Aquest realitzarà, d'ofici, les actuacions que considere oportunes per a la determinació, el coneixement i la comprovació de les dades necessàries per a procedir a l'avaluació i la ponderació de les sol·licituds, d'acord amb els criteris establits en cada convocatòria.  
2. Vistos els expedients per l'òrgan instructor, aquest donarà trasllat dels mateixos a la comissió d'avaluació d'ajudes, que estarà composta per les persones membres següents:  
a) Presidència: serà exercida per la persona titular de l'Àrea de Competitivitat Turística.  
b) Vocalies: seran ocupades per les persones que ostenten la titularitat de:  
- El Servei d'Ajudes, que exercirà així mateix la secretaria de la comissió.  
- El Servei de Planificació i Estratègia Turística  
- El Servei de Màrqueting en línia i Publicitat  
- El Servei de Producte Turístic i Territori  
- L'Àrea de Formació i Innovació Turística  
Per raó dels projectes i les actuacions a avaluar, la Comissió podrà comptar amb la presència de persones tècniques especialistes i assessores en la matèria corresponent, les quals tindran veu, però no vot, en la citada comissió.  
La Comissió d'Avaluació valorarà i adoptarà acord sobre els expedients, de conformitat amb els criteris de valoració i ponderació establits en cada convocatòria.»  
Deu. La lletra d) de l'apartat 1 de l'article 10 queda redactat de la manera següent:  
«Artículo 10. Obligacions del beneficiari.  
1. Són obligacions del beneficiari:  
[...]  
d) Trobar-se al corrent de les seues obligacions tributàries i enfront de la Seguretat Social, tant en la data de concessió com de pagament, en els termes previstos en els articles 18 i 19 del Reglament de la Llei general de subvencions, aprovat pel Reial decret 887/2006, de 21 de juliol. Aquest compliment haurà d'acreditar-se, en el supòsit d'haver denegat expressament el consentiment perquè l'Administració recapte els corresponents certificats. Aquesta obligació no serà aplicable a les persones beneficiàries definides en l'article 2.1.e d'aquest decret.  
Turisme Comunitat Valenciana podrà establir els convenis que estime oportuns amb la hisenda pública i la Seguretat Social per a verificar el compliment d'aquestes obligacions.  
Quant a la manera d'acreditar aquesta obligació, serà aplicable el que s'estableix en l'Ordre de 30 de maig de 1996, de la Conselleria d'Economia, Hisenda i Ocupació, o una altra que poguera dictar-se conforme al que s'estableix en l'article 171.1 de la Llei 1/2015, de 6 de febrer.  
4t. El nou article 16 queda redactat com segueix:  
«Article 16. Dades de caràcter personal  
La gestió de les ajudes previstes en aquestes bases comporta el tractament de dades de caràcter personal, que han de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
En el disseny dels formularis de sol·licitud i aportació documental i en les publicacions (en diaris oficials, portal de transparència, etc.) i altres actes administratius s'hauran de tindre en compte els principis de protecció de dades. En concret, les dades personals seran adequades, pertinents i limitades a allò que siga necessari en relació amb les finalitats per a les quals són tractades.  
En tota la gestió de les subvencions es garantirà una seguretat adequada de les dades personals, inclosa la protecció contra el tractament no autoritzat o il·lícit i contra la seua pèrdua, destrucció o mal accidental, mitjançant l'aplicació de mesures tècniques o organitzatives apropiades i aconseguir així la integritat i la confidencialitat de les dades.»